[{"text_idx": "#000001", "text": "Gustav Adolfi gu\u0308mnaasiumis avati ja o\u0303nnistati kooli aastapa\u0308eval, 6. juunil kaks orelit: 1905. aastal Inglismaal valmistatud Edington Priory Churchi orel Henry Jones & Sons ja 1957. aastal valmistatud Sibeliuse akadeemia harjutusorel Walker, annetused mo\u0303lemad. Henry Jonesi orel on Eestis esimene Inglise orel. Igati korras, kauni ko\u0303laga va\u0308ga va\u0308a\u0308rikas pill. Inglise orelid erinevad Saksa ja Prantsuse orelitest ko\u0303la pehmuse ja pidulikkuse poolest."}, {"text_idx": "#000003", "text": "GAG-i direktor Hendrik Agur na\u0308gi poolteist aastat tagasi Rootsis Va\u0308stera\u030asis asuva so\u0303pruskooli, Rudbeckianska gu\u0308mnaasiumi aulas rahvusvahelise reaalainete olu\u0308mpiaadi avatseremoonial orelit. See a\u0308rgitas mo\u0303tet, et vaja oma kooli ka orel hankida. Selgus, et Rudbeckianskas on orel kogu aeg olnud. To\u0303si, ka Eesti ku\u0308lakoolis oli omal ajal va\u0308hemalt harmoonium. Piiskop Johannes Rudbeckiuse gu\u0308mnaasium (esimene Rootsis, asutatud 1623) on vaid veidi vanem kui kuningas Gustav Adolfi gu\u0308mnaasium Tallinnas. U\u0308hes tolleaegses Rootsi riigis mo\u0303lemad, u\u0308ks riigi u\u0308hes, teine teises otsas."}, {"text_idx": "#000004", "text": "Ei la\u0308inud paari aastatki idee su\u0308nnist, kui Eesti sai kaks uut orelit, u\u0308hte kooli. U\u0308ks neist paikneb aulas, Mederi saalis, ja teine Tallinna vanimas ruumis \u2013 kapiitlisaalis (ehitatud 1280, pu\u0308ha Miikaeli tsistertslaste nunnakloostri kapiitlisaal). Gustav Adolfi hoovi peal on la\u0308hemas tulevikus kuulda ko\u0303lamas kahte orelit korraga. Hendrik Aguri so\u0303nul on see va\u0308ga po\u0303nev. Keerukat pole midagi, vaja lihtsalt a\u0308ra katsetada, kuidas see toimib. Tuleb pa\u0308ris mu\u0308stiline asi. Po\u0303hjala valged o\u0308o\u0308d, ko\u0303lab na\u0308iteks Bachi tokaata, kajaorel kordab."}, {"text_idx": "#000005", "text": "Hendrik Agur avaldab lootust, et kui u\u0308ks kool teeb midagi, mida temalt keegi ehk ei eeldagi, muutub elu Eestis sellest ilusamaks ja huvitavamaks. Seda kohe kindlasti. Mo\u0303tteid on mitmeid. Kapiitlisaali orel oli Sibeliuse akadeemias kasutuses harjutusorelina. GAG-i muusikakooli juurde tuleb oreliklass, kapiitlisaalis hakkavad toimuma orelitunnid. Millistel aktustel milline muusika ko\u0303lab ja mis rituaalide taustaks, ko\u0303ik see alles selgub. Kindlasti hakkavad toimuma orelipooltunnid vo\u0303i -kontserdid, millises formaadis ja kui sageli, see paistab hiljem. Fakt on, et orelimuusika hakkab siin ko\u0303lama ja loomulikult toimuvad siis ka pa\u0308ris kammerkontserdid \u201emaale ja rahvale\u201d. Mederi kammersaalist saab lisaks orelimuusikasaal, milles hakkavad seni Eesti ainsal Inglise orelil kontserte andma organistid u\u0308le maailma. Maailmakuulus muusik Johann Valentin Meder sai oma esimese soliidse ameti Tallinnas, olles gu\u0308mnaasiumi ja Oleviste kantor (1674\u20131683). Tema auks ongi kooli va\u0308a\u0308rikas aula nimetatud Mederi saaliks."}, {"text_idx": "#000006", "text": "Oreli va\u0308gi on Euroopas inimesi oma vo\u0303imuses hoidnud va\u0308hemalt tuhat aastat. Orel ja Gustav Adolfi gu\u0308mnaasium on alates 6. juunist 2014 lahutamatud. Ko\u0303ige alustuseks na\u0308dal ta\u0308is orelimuusikat. Seitse pa\u0308eva kestis Gustav Adolfi orelifestival, 6.\u201312. juunini. 20 kontserti ja kuus meistriklassi tipporganistidelt Euroopast ja Eestist. Festivalil esinesid maailma tunnustatud organistid ja meie oma armastatud muusikud, kes said vo\u0303imaluse astuda u\u0308les ootamatult nooruslikus ja nu\u0308u\u0308disaegses ning u\u0308htlasi ajaloolises keskkonnas \u2013 koolis."}, {"text_idx": "#000020", "text": "Kas hariduse eduloo tu\u0308histamine?Kuidas o\u0303petajana oma vaimset tervist hoida?Haridusto\u0308o\u0308tajad, mobiliseeruge! Streigiaeg on ka\u0308esO\u0303petajate na\u0308dalahoroskoop 25. september \u2013 1. oktooberTa\u0308htis on see, mida iseendale enda kohta u\u0308tleme"}]